
תאריך פתיחה:  
(בתשובתך ציין מספר פניה)


		


שלום רב,


הנדון: פנייתך לגבי נוהל 134 ונוהל 137 של משרד הבריאות (מערך הרוקחות)


במענה לפנייתך, הריני להשיבך את הדברים הבאים:

1. ראשית, נבקש לציין כי נוהל 134 הינו מנובמבר 2014 ואילו נוהל 137 הינו מינואר 2015. 
2. לגופם של דברים, נציין כי המספר הרב של הבקשות המגיעות למשרד הבריאות בהתאם לנהלים 134 ו-137 מנוהל ללא מערכת מחשב ייעודית המאפשרת את שליפת המידע לפי פילוחים וחתכים. חלק ניכר מהבקשות מוגשות פיזית על גבי דיסק או דיסק-און-קי כך שמדובר בבדיקה פרטנית של כל אחת מהבקשות בנפרד. על כן, היענות לבקשתך תחייב השמת עובד ייעודי לצורך מעבר על מאות הבקשות מה שיצריך הקצאת משאבים בלתי סבירה. על כן, בהתאם להוראות סעיף 8(1) לחוק חופש המידע – לא נוכל להיעתר לבקשתך כפי שהיא. 
3. יחד עם זאת, נבקש להביא לידיעתך כי מערך הרוקחות שוקד בימים אלו לקראת פרסומה של סקירה רחבה, בעיתונות מדעית בישראל, אודות נהלים אלו. הסקירה תכלול, בין היתר, חלק מהנתונים הסטטיסטיים המבוקשים בפנייתך (כגון מספר הפניות וסיווגן). אנו מתחייבים כי עם פרסום הסקירה – אנו נשלח אליך עותק ממנה. 


[bookmark: _GoBack]אבקש להביא לידיעתך, בהתאם להוראות סעיף 7(ו) לחוק חופש המידע, כי הינך רשאי לעתור נגד ההחלטה כאמור שלא למסור את המידע לפי הוראות חוק בתי משפט לעניינים מינהליים, התש"ס-2000.



							         בכבוד רב,


ענת אילוז, עו"ד
הממונה על חוק חופש המידע

